Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Jätkan täna endiselt seeriaga "Jumala tõeline loomus".
Tegu on ülimalt olulise teemaga.
Olen seda juba paar korda maininud,
aga Jumal äratas mu 4. novembril, 2014. a. keset ööd üles
ja ütles, et tõstab mu esile muutmaks inimeste arvamust Temast.
Sest kui inimeste arvamus Temast muutub,
muutub ka nende suhe Temaga
ja nad omakorda lähevad ning muudavad maailma.
Usun siiralt, et just selles kogu selle õpetuse mõte peitubki.
Inimesed on tõlgendanud ja rakendanud Piiblit valesti
ja see on jätnud Jumalast väga vale mulje.
Piibel ütleb väga selgelt 1 Johannese 4:8,
et Jumal on armastus.
Piiblis on palju kohti,
mis võivad jätta mulje, et Jumal on vihane Jumal,
et ta on püha ja kui põletav tuli.
Kõik see vastab tõele,
kuid Jumala kõige üldisem omadus on armastus.
Tingimusteta armastus, arm ja heldus,
millest enamus inimestel puudub ilmutus.
Üks peamisi põhjusi selleks on vale arusaam käsuseadusest.
Olen selle kohta juba palju öelnud,
kuid tahan jagada täna mõned kirjakohad,
et kui tahate lasta Piiblil avaldada endale mõju,
siis see peaks muutma radikaalselt
te arusaamist Jumalast, Temaga suhtlemisest
ja sellest, miks Ta andis käsuseaduse.
Kui kurb see ka pole,
siis paljud ei lase Piiblil mõjutada seda, mida nad usuvad.
See on küll kurb,
kuid paljude jaoks on traditsioonid ja inimlik õpetus olulisemad.
Olen varem jaganud sellest,
kui alles alustasin jumalariigi töös ja olin kogudustes pastoriks.
Samal ajal aga värvisin maju, et teenida lisasissetulekut.
Nii värvisin ühe naise maja, kes käis baptisti koguduses.
Tunnistasin talle Jumalast terve nädala, mis ma ta juures olin.
Ta ütles lõpuks: "Olete nii tore noor mees.
Miks te üldse baptisti kirikust lahkusite?
Vajaksime baptisti kirikus väga teiesuguseid noori."
Ütlesin, et sain Püha Vaimuga ristitud, mispeale mul paluti lahkuda.
Mind tegelikult visati kirikust välja.
Ta küsis, mida ma mõtlen Püha Vaimuga ristimise all?
Keeltes rääkimist?
Ütlesin, et keeltes rääkimine on osa sellest, aga mitte ainult.
Samas jah, ma rääkisin keeltes,
neile ei meeldinud see ja nad viskasid mu kirikust välja.
Ta ütles, et nende baptisti kogudus viskaks mu ka välja.
Lugesin talle selle peale 1 Korintlastele 14:39, mis ütleb:
"Ärge keelake keelterääkimist."
Näitasin talle, et seal on öeldud, et keeltes rääkimist ei tohi keelata,
mistõttu kuidas ta saab midagi sellist väita?
Ta vaatas mulle täie tõsidusega otsa
ja ütles: "Piiblis on palju asju, mida me ei usu."
Mõistsin selle peale,
et sellise inimesega ei saagi midagi arutada,
kui Piibel pole tema jaoks autoriteediks
ega valitse tema elu üle.
Kui sa oled üks nendest,
kes ei lase Piiblil oma uskumusi häirida
ja sa usud, mida iganes sulle on öeldud,
siis ei pruugigi Piibel su elule mõju avaldada.
Kui aga Piibel on lõplik autoriteet su jaoks
ja sa ütled, et usud kõike, mis seal kirjas,
siis see peaks sind ka mõjutama.
Vaatame 1 Korintlastele 15:55:
"Surm, kus on sinu võit? Surm, kus on sinu astel?”
Võttes seda kirjakohta kontekstis,
siis see räägib iga inimese ihulikust ülestõusmisest.
Mitte vaid päästetud,
aga ka kadunud hingede ülestõusmisest.
Päästetud pääsevad lunastatute seisu ja suhtesse Jumalaga,
kadunud aga lähevad igavesse hukatusse.
See on see, millest siin räägitakse.
"Surm, kus on sinu võit? Surm, kus on sinu astel?"
Salm 56: "Aga surma astel on patt, ent patu vägi on Seadus."
See on üks vägagi kõva väide.
"Ent patu vägi on Seadus."
Paljude me vaatajate jaoks tundub see miski, mis pole õige.
Enamus inimesi usub,
et Jumal andis käsuseaduse patu võimu murdmiseks,
kuid see pole tõsi.
1 Korintlastele 15:56 ütleb,
et Jumal andis käsuseaduse patu tugevdamiseks;
et tugevdada patu haaret su üle.
See on ikka väga kõnekas kirjakoht.
Seetõttu ka, kui usud Piiblit ja mida see ütleb,
pead tõenäoliselt
osad oma usulised veendumused üle vaatama.
Jumal ei andnud käsuseadust patu mõju murdmiseks,
vaid hoopis selle tugevdamiseks.
Las ma küsida su käest midagi?
Miks pidanuks Jumal andma midagi, mis tugevdab patu mõju,
selle asemel, et tugevdada sind võitluses patu vastu?
Hea küsimus.
Kuidas sa sellele vastaksid?
Taaskord, enamus inimesi arvab,
et Jumal andis käsuseaduse patu võimu murdmiseks.
Ei, Ta andis selle hoopis patu mõju suurendamiseks
ja patu tugevdamiseks.
Ja põhjus, miks Ta seda tegi, oli selles,
et olime juba nagunii saanud patu poolt lüüa.
Olen sellele juba mitmeid kordi selle seeria jooksul viidanud,
kuid teen seda uuesti -
enamus inimesi arvab,
et me enda isiklikud patud teevad meist patuse.
Piibel aga ütleb - nii Rooma 5:12, kui teisteski kohtades,
et me teeme pattu, kuna oleme juba loomult patused.
"Üheainsa inimese kaudu on patt tulnud maailma
ja patu kaudu surm"
Üheainsa inimese patu kaudu.
Küsimus pole sinu isiklikes pattudes, mis teevad sinust patuse,
vaid tõsiasi, et oled patune, pani sind ka tegema patutegusid.
Enamus inimesi aga ei mõista seda.
Nad arvavad, et küsimus on selles, mida nad teevad;
et nende teod on teinud neist patuse.
Ja kui nende teod on paremad kui teiste omad,
on nad järelikult vähem patused
ja neil on moel või teisel parem ligipääs Jumalale.
Kuid see pole üldse see, mida Piibel õpetab.
Sa oled juba loomult patune, sündides patusena.
Sa sündisid patuse loomusega.
Sa ei pea õpetama lapsele, kuidas minna ja teha pattu,
vaid seda, kuidas mitte pattu teha,
sest see on me loomuses teha pattu.
Inimesed aga ei mõista seda
ja hoopis võrdlevad end teistega (2 Kor. 10:12).
See aga pole tark tegu.
Inimesed teevad seda, arvates,
et kui nad on piisavalt pühad võrreldes teiste inimestega,
siis Jumal võtab nad ka vastu.
Nad arvavad, et Jumalal on kui mingi norm täita
ja nii peab Ta ju kedagi vastu võtma.
Kui aga kõik elavad patus, siis kas sa oled veidi parem patune?
Piibel ei räägi sellest küll midagi.
Piibel ütleb, et kui loodad omaenda pühaduse peale
ja omaenda tubliduse peale,
võid küll olla parem, kui mina - lausa parim patune ilma peal,
aga sa oled ikkagi patune.
Jaakobuse 2:10 ütleb, et isegi, kui pead kinni kõigist käskudest,
aga eksid näiteks ühe vastu,
oled hoobilt süüdi kõigi käskude mittetäitmises.
Kui eksid väiksemaski asjas,
sõites 90 km/h alal 95 km/h kiirusega,
oled juba rikkunud seadust,
sest Piibel ütleb, et peame täitma oma maal kehtivaid seadusi.
Nii oledki kohe süüdi.
Tean, et see ajab paljusid närvi ja te ütlete, et see pole võimalik.
Kuid see on just see, mida käsuseadus õpetab.
Jumal ei andnud käsuseadust selleks, et selle abil pattu võita,
sest patt on sind juba hävitanud.
Ja isegi, kui elaksid piisavalt püha elu
võrreldes ülejäänud maailmaga,
olles parim inimene, kes ilma peal eales elanud,
oleks sul ikkagi patune loomus.
Nii pead ka mõistma,
et sa ei saa läheneda Jumalale tuginedes omaenda headusele,
sest Rooma 3:23 ütleb, et kõik on pattu teinud
ja jäänud ilma Jumala aust.
Nii vajavad ka kõik Pääsjat.
Inimene, kes arvab, et on teistest parem
ja et Jumal peab ta vastu võtma;
et Jumal võtab ta vastu, kuna ta on piisavalt püha,
siis käsuseadus anti hoopis patu tugevdamiseks
ja selle ellu ärkamiseks su sees.
Võimsad tõdemused.
Käsuseadus polnud selleks, et anda jõudu patu vastu võitlemiseks,
vaid et anda jõudu patule,
sest patt oli sind juba võitnud, ilma, et seda ise teadsid.
Jumal andis käsuseaduse
ja patu haare su elu üle tugevnes veelgi.
Olen jaganud omaenda tunnistust sellest,
kuidas kasvasin üles kristlikus kodus ja sain 8-aastaselt päästetud.
Elasin võrreldes teistega üsnagi püha elu,
kuid samas hakkasin lootma omaenda pühaduse ja headuse peale.
Arvasin, et olen püha
ja et Jumal on kohustatud tegema midagi mu heaks.
Te ise ehk ei kasuta päris selliseid sõnu,
aga see on see, kuidas inimesed mõtlevad.
Nägemata palvevastuseid,
hakkab enamus inimesi rohkem Piiblit uurima,
palvetama ja kirikus käima.
Nad hakkavad tegema midagi, et olla rohkem pühad ja väärt,
et kogeda Jumala puudutust ja Tema Vaimu voolamist oma elus.
Kuid see ei käi nii,
isegi, et enamus inimesi reageerib selliselt.
Nad arvavad, et peavad tegema midagi paremini,
et saada paremaid tulemusi.
Selle asemel, et usaldada rohkem Jumalat,
usaldavad nad rohkem iseennast
ja see lugu on juba ette hukule määratud.
Kuidas aga murda seda pettust
ja saada inimesed välja omaenda tegudele tuginemisest?
Püsib ju kogu maailm vaid saavutuste najal koos.
Kui tahad kogeda arengut, ülendamist, palgatõusu vms.,
siis see kõik tugineb saavutustele.
Saadad oma CV, töötad innukamalt ja kauem,
töötad paremini, kui su kolleeg.
Maailmas tugineb kõik omaenda tegudele ja tublidusele.
Kahjuks tuginevad abieludki - sh ka kristlikud abielud
ja inimestega lävimised, oma tegudele ja tublidusele.
Ma ei usu, et see peaks nii olema.
Piibel ütleb meestele Efeslastele 5:25:
"Armastage oma naisi nagu Kristus armastab kogudust."
Kristus ei armastanud kogudust seetõttu,
et kogudus olnuks seda väärt, erakordselt ilus, imeline ja äge.
Ta armastas meid seetõttu, et Ta on armastus,
mitte seetõttu, et me oleme kangesti armastusväärsed.
Mehed peavad armastama oma naisi nõnda nagu Kristus kogudust.
Peame armastama oma kaasat tingimusteta
ja olema valmis kasvõi surema ta eest.
Olen öelnud neid asju sadadele inimestele,
kes on käinud mu juures abielunõustamisel.
Nad ütlevad: "Tean seda küll, aga"
ja siis nad toovad esile oma kaasa käitumise,
õigustades sellega seda, miks nad teda ei armasta.
Nad ei saa asjast üldse aru,
sest armastavad seda inimest vastavalt tolle tegudele.
Kuid me ei peaks armastama kedagi tänu sellele,
et ta on selle ära teeninud.
Veel vähem abielus.
Peaksime armastama neid seetõttu, et oleme täis Jumala armastust,
jagades nendega tingimusteta armastust ja aktsepteerimist.
Ometi õigustab keskpärane abieluinimene
oma kaasa mitte õiget kohtlemist sellega, et ta kaasa ei vääri seda.
Olgu see ärimaailmas, peredes või kus iganes mujal -
me kohtleme inimesi selle järgi, kuidas nad on ära teeninud.
Jumala puhul aga see pole nii.
Jumal ei taha anda sulle seda, mille oled ära teeninud.
Kui Ta seda teeks, läheks igaüks meist põrgusse.
Ükski inimene ei vääri midagi Jumalalt,
mistõttu vajame Tema armu ja halastust.
Nii pidi Jumal saama meid välja sellest tegudele tuginevast mõtteviisist
Kuidas Ta seda tegi?
Andes meile nii täiuslikud käitumisetalonid,
et need ületavad igasuguse inimvõimekuse
ning võimaluse olla kunagi õige Jumala ees.
Nii polegi muud varianti, kui loota Jumala armule.
Käsuseadus tugevdab pattu ja selle haaret.
Jaakobuse 2:10 - isegi, kui pead kõiki käske,
siis eksides ühes neist, eksid kõigi vastu.
Jumal ise lõi selle selliselt,
et sa ei hakkaks end teistega võrdlema
ja end paremaks pidama.
Sa ei saa osa 90% õnnistustest, kui täidad 90% ulatuses käsku.
Kui 100% täis ei saa, oled läbikukkunud.
Sa kas teed kõike 100% täiuslikult
või saad osa needusest ja mitte õnnistusest.
See ongi see, kuidas käsuseadus tugevdab pattu.
Minuga oli nii,
et ma ei teinud osasid neid asju, mida teised tegid,
aga ma tegin siiski pattu ja jäin ilma Jumala aust.
Sest eksides ühegi käsu mittetäitmises,
oled süüdi kõigi mittetäitmises.
Nii olin sama süüdi, kui mõni tapja, abielurikkuja, joodik, narkomaan
või kes iganes teine.
Olin süüdi,
sest patt muutus käsuseaudse kaudu tugevamaks.
Milline kõnekas kirjakoht!
Kui sa väidad, et lased Jumala Sõnal valitseda enda üle,
siis kuidas saad ühildada selle, mida siin öeldakse,
sellega, kuidas oled ise käitunud?
Käsuseadus polnud selleks, et jõuda lähemale Jumalale.
See oli selleks, et tugevdada pattu
ja suurendada kõige väiksematki eksimust,
et see hävitaks su ja paneks igatsema pääste järele.
Käsuseadus toob kaasa
hukkamõistu, lootusetuse- ja süütunde.
Piiblis on mitmeid kirjakohti, mis seda väidavad.
Nii et, kui elad käsuseaduse all, omab ka patt võimu su üle.
Roomlastele 6:14:
"Sest patt ei valitse enam teie üle, kuna te ei ole Seaduse, vaid armu all."
Seda võib ka teisiti öelda -
kui te elate käsuseaduse ja mitte armu all,
saab ka patt valitsema teie üle.
Garanteeritud.
Mäletan seda aega, kui leidsin tõeliselt Jumala.
Armastasin Teda, uurisin Ta Sõna ja see kõik muutis mu elu,
kuid mul võttis veidi aega,
mõistmaks seda, mida teiega täna jagan.
Ja kuigi olin motiveeritud Jumala armastusest,
ajasin selle endiselt tegudega sassi.
Mäletan ühte päeva, kus ärkasin hommikul
ja lugesin terve päeva, kuni õhtuni välja Piiblit.
Olin tol päeval 17 tundi üleval
ja 16 tundi sellest lugesin Jumala Sõna,
lugedes alates Markuse evangeeliumist,
kuni Ilmutuse raamatu lõpuni.
Lugesin ühe päevaga terve Uue Testamendi läbi
(va ühe raamatu neist).
Olin magama heites nii uhke enda üle,
mõeldes: "Oli see alles äge!
Avaldas Jumalale kindlasti muljet."
No ma päris nii ei öelnud, aga mõtlesin igal juhul.
Lähtudes tegude põhimõttest arvasin, et 16-tunnine Piibli lugemine
teenib mulle Jumala silmis lisapunkte ja soosingut.
Samas olin tänu sellisele arvamisele käsuseaduse all,
mis tugevdab pattu.
Olin ju ikka täiega tubli - 16 tundi Piibli lugemist,
lugedes läbi kogu Uue Testamendi, peale ühe raamatu.
Samas, olles nii rõõmus ja elevil oma tubliduse ja pühaduse üle,
tabas mind korraga mõte:
"Sa olid üleval 17 tundi, aga lugesid kõigest 16 tundi.
Mida sa selle ühe tunniga tegid?
Raiskasid terve tunni!"
Nii heitsin magama hukkamõistu- ja süütundega,
kuna polnudki teinud kõike täiuslikult.
Lugesin 17 tunni asemel kõigest 16 tundi.
See on see, kuidas käsuseadus toimib.
Tuginedes oma tublidusele,
võid ju olla tublim, kui mina või keegi teine,
aga sul jääb ikkagi midagi puudu.
See on petlik arvamus,
et Jumal hindab sind vastavalt su tublidusele.
Jumal on täiuslik ja püha,
mistõttu pole vähimatki võimalust,
et saaksid suhelda Temaga oma täiuslikkusele tuginedes,
sest sa pole püha ja sul jääb alati millestki puudu.
Mida iganes sa ka ei teeks -
ikka jääb puudu sellest, millisena Jumal on sind ette näinud.
Andes isegi oma parima, ei anna sa ikka mõõtu välja.
Tean, et paljude jaoks on see šokk, sest enamus inimesi ei mõtle nii.
Enamus inimeste suhe Jumalaga on võrreldes teistega üsna hea
ja nad arvavad, et Jumal kiidab nad heaks,
kui nad annavad endast parima.
Kuid Jumal on täiuslik,
mistõttu sa kas pead teenima välja Ta soosingu,
olles 100% täiuslik ja püha,
või sa paned oma usu Päästjasse
ja võtad vastu kõik selle, mida Ta on teinud.
See on kas üks või teine, aga mitte nende kahe kombinatsioon.
Paljud aga ei mõista seda.
Nii et käsuseadus anti patu tugevdamiseks,
seades sulle nii kõrge pühaduse standardi,
et kõige väiksemgi eksitus või vääratus rüvetab su
ja muudab su väärtusetuks,
andes patule võimu su üle.
Patt valitseb nende inimeste üle, kes tuginevad omaenda tegudele.
Nagu näide minust endast - lugesin 16 tundi päevas Piiblit.
Kuna aga olin tegudele orienteeritud, oleksin saanud ka paremini
ja nii tundsingi magama heites masendust, meeleheidet,
Jumala alt vedamist ja seda, et ma pole see, kes peaksin.
Vahet pole, mida teed - sa ei saa kunagi täiuslikuks.
Sa ei saa kunagi seista Jumala ees ja öelda, et said täiuslikult hakkama,
Sellest on nüüd 46 aastat möödas
ja ma olen otsinud Jumala palet kogu oma südamest.
Teen kõik, mis võimalik, et elada koos Jumalaga,
kui aga tugineksin oma tublidusele
ja ütleksin Jumalale: "Vaata, mida kõike ma teen!
Vaata, kui paljude inimeste elusid puudutan!" jne. -
kui suhestuksin Jumalaga tuginedes omaenda tegudele,
elaksin endiselt hukkamõistu all, sest suudaksin kindlasti paremini.
Kõike annab teha paremini.
Kuid ma pole elu sees midagi täiuslikult teinud.
Samas olen leidnud vabaduse teadmisest,
et Jumal pole veel kedagi mõistnud õigeks tolle tegude põhjal.
Aabraham tegi mitmeid vigu, aga oli ikka Jumala sõber.
Taavet rikkus abielu ja tappis kellegi, et seda kinni katta.
Ometi kasutas Jumal teda väga võimsatel viisidel
ja me räägime temast veel aastatuhandeid hiljemgi.
Olen avastanud Jumala armu.
Arm ja käsuseadus on aga vastandid.
Käsuseaduses polnud mingit armu.
Jah, käsuseaduse järgi toodi ohvreid ja tehti asju,
mis suunasid armu poole, mis pidi tulema Jeesuse kaudu.
Kuid käsuseadus ise ei kätkenud endas mingit armu,
kuigi viitas ka ajale, mis kord saabub Jeesuse kaudu.
1 Kor. 15:56 ütleb, et käsuseadus tugevdab pattu,
mitte sind võitluses patu vastu.
Kui mõistaksid nii seda, kui piiblisalme, mida olen jaganud,
võib see igaveseks muuta su suhte Jumalaga.
Muuta ka su arvamust Jumalast ja seda, miks Ta andis käsuseaduse.
Mitte seetõttu, et Ta oleks karm, nõudev, diktaatorlik perfektsionist,
vaid seetõttu, et Ta ei taha, et loodaksid omaenda tublidusele.
Ta tahab, et suhe Temaga oleks sulle tasuta and
ja et usuksid sellesse, mida Jeesus on sinu heaks teinud,
mitte, mida sina oled Jeesuse heaks teinud.
Su vaim oli see, mis sai uuestisünni kaudu muudetud,
saades õigeks ja pühaks.
Sa said Püha Vaimu poolt pitseeritud.
Püha Vaim on vallutanud su täiusliku, uuestisündinud vaimu.
Kui oled pühendunud Jumalale ja Tema järgimisele,
läheb sul hästi isegi siis, kui sind müüdaks orjaks,
kui su kohta valetataks või sind pandaks vangi.
Sest Jumalal on sinu üle hea meel ja Ta armastab sind.
Ta hea meel su üle on suurem, kui eales arvatagi võid.
Mul polnud enam mingit põhjust olla haige või tunda valu või hirmu.
Arvasin, et ma pole piisavalt hea
ja Jumal ei suuda andestada mulle kõike elus tehtut.
Siis aga kuulsin A. Wommacki õpetust,
nähes Youtube's seeriat "Jumala tõeline loomus".
See muutis mu elu igaveseks.
Tahan lihtsalt tänada A. Wommackit
tema õpetuse ja õnnistuse eest kogu maailmale.
Too esile muutusi ja uuendust,
hakates meie partneriks.
Hetkel kõlav reklaam puudutab juba toimunud üritust
A. Wommacki teenistuse keskuses Woodland Parkis, Colorados.
Tegu oli suvise pere- ja piiblikonverentsiga,
kus toimus üritusi nii täiskasvanutele, kui ka lastele ja noortele,
nii et kõigil oli tore.
Tegu oli nädalase üritusega,
kus olid nii hommikused ja õhtused sessioonid.
Hommikuti kõnelesid piiblikooli lektorid
ja õhtuti Andrew Wommack ise.
Tegu oli toreda üritusega Woodland Parkis.
Uute konverentside info on leitav: www.awmi.net
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
Täpsem tellimisinfo on ekraanil.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Aitäh sõbrad ja partnerid!
Teie panus Andrew Wommacki teenistusse
ja Charise piiblikooli
aitab meil jätkuvalt jüngerdada inimesi üle maailma.
Saage tuttavaks Melodyga.
Armastasin Jeesust ka enne Carisesse tulekut.
Tegin jumalariigi tööd ja juhtisin väikegruppe,
kuid ma ei näinud vilja.
Tundus, et vahel küll muudan ja mõjutan mõne naise elu,
aga mitte selliselt nagu täna.
Charise piiblikool on õpetanud mulle efektiivset inimeste teenismist.
Armastan nüüd inimesi ja tean, kuidas nende eest paluda.
Käisin 2. õppeaastal 2-nädalasel misjonireisil Saksamaal,
arendades edasi kõike evangelismi- ja inimestega seonduvat.
Igatsen rajada erinevaid kogukondi erinevatel maadel,
evangeliseerides ja jüngerdades inimesi.
Ei jõua ära oodata, mida Jumal järgmisena teeb.
Andrew Wommacki teenistus ja Charise piiblikool
on juba 20 aastat muutnud elusid ja maailma.
Külasta rohkema info saamiseks www.charisbiblecollege.org